NEUVOSTON ASETUS (ETY) N:o 3902/89,
annettu 15 päivänä joulukuuta 1989,
"alkuperätuotteiden" käsitteen määritelmästä ja hallinnollisen yhteistyön menetelmistä yhteisön tullialueen sekä Ceutan ja Melillan ja Kanariansaarten välisessä kaupassa annetun asetuksen (ETY) N:o 1135/88 muuttamisesta ecuina ilmaistujen arvojen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti pöytäkirjassa 2 olevan 9 artiklan,
ottaa huomioon komission ehdotuksen,
sekä katsoo, että
asetuksen (ETY) N:o 1135/88(1) 6 ja 17 artiklassa esitetään ecuina ilmaistuja arvoja, ja
tiettyinä kansallisina valuuttoina ilmaistut ecun vasta-arvot, jotka olivat voimassa 3 päivänä lokakuuta 1988, olivat pienemmät kuin vastaavat 1 päivänä lokakuuta 1986 voimassa olleet arvot; asetuksen (ETY) N:o 1135/88 6 artiklan 1 kohdassa säädetyn perustepäivämäärän muuttumisesta ilman eri toimenpiteitä seuraisi kyseisiksi kansallisiksi valuutoiksi muunnettaessa tosiasiallisten arvorajojen laskeminen mainitun asetuksen 6 ja 17 artiklassa tarkoitettujen yksinkertaistettujen asiakirjatodisteiden osalta; tämän välttämiseksi on tarpeen korottaa näitä ecuina ilmaistuja arvorajoja,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1135/88 seuraavasti:
- korvataan 6 artiklan 1 kohdan c alakohdassa ilmaisu "4 400 ECUn" ilmaisulla "4 800 ECUn",
- korvataan 17 artiklan 2 kohdassa ilmaisu "310 ECUa" ilmaisulla "340 ECUa" ja ilmaisu "880 ECUa" ilmaisulla "960 ECUa".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1989.